
AVIZ

asupra proiectului de Lege privind aprobarea Ordonanţei Guvernului nr. 7/2011 pentru modificarea şi completarea Legii nr. 263/20004 privind asigurarea continuităţii asistenţei medicale primare prin centrele de permanenţă
Cu adresa nr. PLx.203 din 26 aprilie 2011, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 7/2011 pentru modificarea şi completarea Legii nr. 263/20004 privind asigurarea continuităţii asistenţei medicale primare prin centrele de permanenţă.
In urma examinării proiectului de Lege, în şedinţa din data de 10.05.2011, Comisia, cu unanimitate de voturi din numărul deputaţilor prezenţi, a hotărât întocmirea unui aviz favorabil.

